A BIZOTTSÁG HATÁROZATA
(2004. augusztus 17.)
az asztaliolívaolaj-termelésben nyújtható támogatásról szóló 2001/648/EK, 2001/649/EK, 2001/650/EK, 2001/658/EK és 2001/670/EK határozatok módosításáról
(Az értesítés a B(2004) 3100. számú dokumentummal történt)
(Csak a görög, spanyol, francia, olasz és portugál nyelvű szövegek hitelesek)
(2004/607/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az olajok és zsírok piaca közös szervezésének létrehozásáról szóló, 1966. szeptember 22-i 136/66/EGK (1) tanácsi rendeletre és különösen annak 5. cikke (4) bekezdésére,
mivel:
(1)
A Bizottságnak a - sorrendben - görög, spanyol, francia, olasz és portugál asztaliolívaolaj-termelésben nyújtható támogatásra vonatkozó 2001/649/EK (2), 2001/650/EK (3), 2001/648/EK (4), 2001/658/EK (5) és 2001/670/EK (6) határozatai felhatalmazzák az érintett tagállamokat, hogy a 2001/2002-től 2003/2004 terjedő időszak kereskedelmi évadjára támogatásban részesítsék az olívaolaj-termelésüket.
(2)
Az érintett tagállamok kérelmezték ezen határozatok hatályának a 2004/2005 gazdasági évre történő kiterjesztését, mivel a 865/2004/EK tanácsi rendelet a jelenlegi termeléstámogatási rendszernek a 2004/2005-ös kereskedelmi évre történő fenntartása céljából módosítja a 136/66/EGK rendelet 5. cikkének (2) bekezdését.
(3)
A kérdéses határozatokat ezáltal módosítani kell.
(4)
Az ebben a határozatban előírt intézkedések összhangban vannak az Olaj- és Zsírpiaci Irányítóbizottság véleményével,
ELFOGADTA EZT A RENDELETET:
1. cikk
A 2001/648/EK 1. cikkében a „2003/2004” kifejezés helyébe „2004/2005” kifejezés lép.
2. cikk
A 2001/649/EK 1. cikkében a „2003/2004” kifejezés helyébe „2004/2005” kifejezés lép.
3. cikk
A 2001/650/EK 1. cikkében a „2003/2004” kifejezés helyébe „2004/2005” kifejezés lép.
4. cikk
A 2001/658/EK 1. cikkében a „2003/2004” kifejezés helyébe „2004/2005” kifejezés lép.
5. cikk
A 2001/670/EK 1. cikkében a „2003/2004” kifejezés helyébe „2004/2005” kifejezés lép.
6 cikk.
Ennek a határozatnak a Görög Köztársaság, a Spanyol Királyság, a Francia Köztársaság, az Olasz Köztársaság és a Portugál Köztársaság a címzettjei.
Kelt Brüsszelben, 2004. augusztus 17-én.